Diari Oficial de la Generalitat Valenciana


Sumari del DOGV 5853, del 19-09-2008 (2008/10918)

Informació pública de l'alternativa tècnica de Programa d'Actuació Integrada per al Desenvolupament per gestió indirecta del Sector T-1, de sòl urbanitzable terciari, del PGOU de la Pobla de Vallbona.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5853

Data del DOGV
:   19-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10879


Data del document
:   15-09-2008

Organisme emissor
:   Agrupación de Interés Urbanístico Mas de Tous

Tipus de document
:   Informació Pública

Descriptors 

:   * Pobla de Vallbona, la
    * empresa privada
    * pla d'urbanisme

Informació pública de l'alternativa tècnica de Programa d'Actuació Integrada per al Desenvolupament per gestió indirecta del Sector T-1, de sòl urbanitzable terciari, del PGOU de la Pobla de Vallbona. [2008/10675]  
L'Agrupació d'Interés Urbanístic Mas de Tous, amb CIF G-97495527 i domiciliada al carrer de la Sang, núm. 7, 46235 València, en virtut de les facultats que li conferixen els articles 133 i 134 de la Llei 16/2005, de 30 de desembre, Urbanística Valenciana (LUV), en relació amb l'article 293 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), sotmet a informació pública la seua alternativa tècnica de Programa d'Actuació Integrada per al Desenvolupament, per gestió indirecta, de la Unitat d'Execució Única del Sector T1, de sòl urbanitzable terciari, del Pla General d'Ordenació Urbana de la Pobla de Vallbona.  
L'acord d'inici del procediment de concurs i les bases particulars per a la selecció de l'alternativa tècnica i l'adjudicació de la condició d'urbanitzador de l'esmentada actuació, han sigut aprovats per l'Ajuntament en Ple el 29 d'abril de 2008, i s'ha remés anunci de concurs al Diari Oficial de la Unió Europea amb data 23 de juny de 2008. Les bases generals són les que figuren com a annex en el ROGTU i les bases particulars es van publicar en el Diari Oficial de la Comunitat Valenciana de 16 de juliol de 2008.  
L'alternativa tècnica consta de memòria del programa, pla parcial d'ordenació detallada del sector, projecte d'urbanització, estudi integració paisatgística i estudi acústic, tots ells amb la documentació exigida en cada cas per la LUV, el ROGTU i les altres disposicions aplicables.  
L'esmentada documentació es troba protocol·litzada en la notaria de Manuel Blas Puerto Vaño, sítia al carrer de Jaume I el Conqueridor, núm. 8, 46755 la Pobla de Vallbona, i l'horari d'aquesta en què podrà realitzar-se la consulta és de dilluns a divendres, de 10.00 a 14.00 hores. Així mateix, una còpia de la dita alternativa ha sigut depositada a l'Ajuntament de la Pobla de Vallbona i es podrà consultar de dilluns a divendres, de 09.00 a 14.00 hores.  
Es fa constar, en aplicació de l'esmentat article 134 de la LUV, en relació amb el 293.1 del ROGTU, que durant el termini d'un mes, comptat des de la publicació d'aquest anunci en el DOCV, qualsevol interessat podrà presentar al·legacions indistintament en la notaria esmentada o en l'Ajuntament de la Pobla de Vallbona, siti a l'avinguda de Colom, núm. 93, 46779 la Pobla de Vallbona (telèfon 127 494 635; fax 352 489 367). D'acord amb el que disposa l'article 562.d) del ROGTU, podran realitzar-se consultes al departament tècnic de l'equip redactor, per a l'aclariment de dubtes, conceptes o altres qüestions relatives a la proposta de programa, els dilluns de 10.00 a 14.00 hores, amb cita prèvia cridant al número de telèfon 875 656 432.  
Abans de la publicació del present anunci s'ha remés avís de l'inici de procediment de gestió indirecta al domicili fiscal dels titulars cadastrals afectats per l'actuació proposada (art. 134.4 LUV).  
Els terminis per a l'aprovació definitiva de l'alternativa tècnica es regulen en els articles 314 i 319 del ROGTU, i els efectes del silenci administratiu, en cas d'absència de resolució expressa, seran desestimatoris (art. 137 LUV i 319.2 ROGTU).  
De conformitat amb el que establix l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present anunci complix la funció de notificació per als interessats que siguen desconeguts, dels qui s'ignore lloc de notificació o per als que, intentada aquesta, no s'haja pogut practicar, segons el que disposa l'article 134.4 de la LUV.  
La Pobla de Vallbona, 15 de setembre de 2008.- El president: Pascual de Rojas y Cárdenas.